Document ID: 32006D0925

32006D0925
L 354/50
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 декември 2006 година
за изменение на Решение 92/452/ЕИО по отношение на определени екипи за събиране и производство на ембриони в Канада, Нова Зеландия и Съединените американски щати
(нотифицирано под номер C(2006) 6441)
(текст от значение за ЕИП)
(2006/925/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/556/EИО на Съвета от 25 септември 1989 г. относно ветеринарно-санитарните условия за регулиране на търговията в рамките на Общността и вноса от трети страни на ембриони от домашни животни от рода на едрия рогат добитък (1), и по-специално член 8, параграф 1 от нея,
като има предвид, че:
(1)
Решение 92/452/ЕИО на Комисията от 30 юли 1992 г. за съставяне на списъци с екипите за събиране и производство на ембриони, одобрени в трети страни за износа на ембриони от едър рогат добитък за Общността (2) предвижда, че държавите-членки внасят ембриони само от трети страни, където ембрионите са събрани, преработени и съхранени от екипите за събиране на ембриони, изброени в посоченото решение.
(2)
Канада е поискала да добави нов екип за производство на ембриони към списъка по отношение на вписванията за тази страна.
(3)
Нова Зеландия е поискала да се направи изменение към името на центъра по отношение на вписванията за тази страна.
(4)
Съединените американски щати са поискали да изменят някои подробности относно определени екипи за събиране и производство на ембриони по отношение на вписванията за тази страна.
(5)
Канада, Нова Зеландия и Съединените американски щати са представили гаранции по отношение на съответствието с подходящите правила, определени в Директива 89/556/EИО и съответните екипи за събиране на ембриони, официално одобрени от ветеринарните служби на тези страни за износ за Общността.
(6)
Решение 92/452/EИО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 92/452/EИО се изменя в съответствие с приложението към настоящото решение.
Член 2
Настоящото решение влиза в сила на третия ден след публикуването му в Официален вестник на Европейския съюз.
Член 3
Адресати на настоящото решение са държавите-членки.
Съставено в Брюксел на 13 декември 2006 година.

Labels: 0
3
18
6